Fortaleza de Castro de Amarante

A Fortaleza de Castro de Amarante ou Pazo de AmarantePazo de Amarante de Antas de Ulla en Turgalicia. é unha fortaleza medieval situada no lugar de Amarante (Santo Estevo do Castro de Amarante, Antas de Ulla).

Ten a consideración de Ben de Interese Cultural por decreto de 1949,"Decreto de 22 de abril de 1949 sobre protección de los castillos españoles" BOE n.º 125, 5/5/1949 . ratificado en normativa posterior."Relación de Bens de Interese Cultural de Galicia" Xunta de Galicia, 1/10/2012.

 Historia 
O recinto foi construído no século XIII pola familia Noguerol, condes de Amarante, sobre un antigo poboado castrexo. Foi derrubado e reconstruído en varias ocasións.

Foi casa patrucial dos Noguerol, algúns de cuxos membros marcharon a Castela para formar parte de ordes militares en que tiveron encomendas. Así, frei Afonso Gutérres Noguerol foi comendador do convento de Belvís (da orde de Calatrava) e do de Magdalena de Salamanca (da orde de Alcántara) durante o reinado de Henrique II de Castela (1369-1379). En 1387 frei Xil Rodríguez de Noguerol foi comendador de Caravaca, da orde de Santiago. Os membros da Casa de Amarante eran soterrados no mosteiro de Vilar de Donas.

Sufriu os ataques da Gran Guerra Irmandiña, e foi reconstruído por Roi Fernández Noguerol. En 1486 foi asediado, e despois mandouno derrubar o gobernador Fernando de Acuña"Castelo de Amarante", artigo en Celtiberia ..

 Arquitectura 
Caracterízase por ser de arquitectura ruda, destacan as solainas situadas nas esquinas do edificio, con balaústres graníticos. Da construción orixinal consérvase a estrutura de planta oval, posiblemente a torre da homenaxe ou un reduto central. A ela accédese a través dunha porta oxival posiblemente do século XIV ou XV. Cara ao sur tiña un torreón, hoxe xa desaparecido, e polo leste conserva un corpo rectangular, posiblemente do século XV, con balcóns sobre ménsulas escalonadas nas esquinas -posibles restos dun matacán-.

En febreiro de 2013 a muralla sufriu desprendementos por mor da choiva"A choiva provoca o derrube de parte da muralla da fortaleza de Amarante" , artigo de Begoña Mouriño en El Progreso, 7 de febreiro de 2013..

 Lendas 
Corre a lenda de que os donos do castelo mandaron escavar un pasadizo desde a cociña ata o cume do monte Farelo (entre Amarante e Agolada), por se algún día tiñan que liscar de algún ataque. Os donos morreron e o castelo foi abandonado, enchéndose de silvas. Pero un veciño quixo comprobar a lenda e foi un día ata alí, descubriu a boca do pasadizo e soltou dentro un capón. E cóntase que ó cabo duns días, o capón apareceu no alto do monte Farelo.[[Antonio Reigosa: Galicia Encantada. O país das mil e unha fantasías, Xerais, Vigo 2014, 156.

 Notas 

 Véxase tamén 
 Bibliografía 
 Iglesias Blanco, A.S. (2008): La casa de Amarante. Tese de doutoramento. Facultade de Xeografía e Historia da Universidade de Santiago de Compostela.
 Mourenza, Alfredo; artigo "AMARANTE, Pazo de" da Gran Enciclopedia Galega Silverio Cañada.

 Outros artigos 
 Castelos de Galicia

Categoría:Antas de Ulla
Categoría:Bens de Interese Cultural da provincia de Lugo
Categoría:Revoltas irmandiñas
Amarante
Amarante
Amarante